Izvor: N1

Glasnogovornik Mosta, Nikola Grmoja, gost je velikoga nedjeljnog intervjua N1.

Grmoja je za N1 komentirao prekršajne prijave u Kninu. "Čuo sam se s Vlahom Orepićem, znam da će sada biti, samo s druge strane, izložen napadima zbog Knina. On ne zna za policijsku prijavu protiv Thompsona. Inače, zakon nije jasan i policija za isti uzvik ponekad podnosi prekršajne prijave, a ponekad na njih ne reagira", kaazo je Grmoja.

Kazao je da zakon ne poznaje dovoljno, pa ne može reći je li pozdrav "Za dom spremni" kazneno djelo. "Samo značenje nije na bilo koji način kompromitirajuće, kao što je, recimo, "Heil Hitler", ali je vezan uz određeni režim i zbog toga kod određenog dijela građana Republike Hrvatske izaziva loše osjećaje i ja apeliram na sve one koji ga koriste, da ga ne koriste", poručio je Grmoja. Ovu izjavu pogledajte u priloženom videu:

00:00 Izvor: N1

Komentirao je i imenovanja u Ministarstvu unutarnjih poslova. "Most apsolutno nema nikakve veze s kadroviranjem i ljudima koje je Vlaho Orepić postavio. Ovi napadi koji idu prema Orepiću samo pokazuju da on izvrsno radi svoj posao. On je čovjek koji je pokazao karakter i hrabrost i koji je pokazao da nije dopustio da se policija instrumentalizira od strane Tomislava Karamarka i HDZ-a. Sad je očito stao na žulj i drugoj strani, koja ga putem svojih medija i novinara napada", rekao je Grmoja.

"Nećete zastrašiti Vlahu Orepića, poručujem svima onima koji ga misle zaustaviti u onom što je naumio, a to je da policija bude u službi građana i da ne bude u službi dvije najveće stranke", kazao je Grmoja.

Cijeli intervju pogledajte sutra u 11 sati, samo na N1 televiziji i na našem portalu putem ove poveznice.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.